

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 28.janvārī Nr.**22**

(prot.Nr.**2**, **9**.§)

# Par atbalstu rezidentiem

Pamatojoties uz Daugavpils pilsētas domes (turpmāk – Dome) 2008.gada 31.janvāra saistošo noteikumu Nr.2 „Pašvaldības stipendijas piešķiršanas kartība” 4.1. un 5.11.punktiem, izskatot SIA „Daugavpils reģionālā slimnīca” (turpmāk – Slimnīca) 2016.gada 15.janvāra vēstuli Nr.1.14/39 un Nr.1.14/40, SIA „Daugavpils zobārstniecības poliklīnika” (turpmāk - Poliklīnika) 2016.gada 18.janvāra vēstuli Nr.01-4.2/10, ņemot vērā, ka 2011.gada 24.augustā starp Latvijas Universitāti un Jeļenu Žukovsku noslēgts līgums Nr.11/672/99 par studijām Latvijas Universitātē, kurā norādīts, ka Jeļena Žukovska apgūst izglītību saskaņā ar akreditētu rezidentūras izglītības programmu medicīnā, un 2015.gada 17.decembrī starp Slimnīcu un Jeļenu Žukovsku noslēgts līgums Nr.295/15\_SD, kurā apņemas pēc rezidentūras beigšanas nostrādāt Slimnīcā vismaz piecus gadus, 2015.gada 10.septembrī starp Latvijas Universitāti un Ļubovu Kolomenčikovu noslēgts līgums Nr.15/872/106 par studijām Latvijas Universitātē, kurā norādīts, ka Ļubova Kolomenčikova apgūst izglītību saskaņā ar akreditētu rezidentūras izglītības programmu medicīnā, 2015.gada 4.decembrī starp Slimnīcu un Latvijas Universitāti noslēgts līgums Nr.283/15\_SD par maksas rezidentu apmācību, un 2015.gada 4.decembrī starp Slimnīcu un Ļubovu Kolomenčikovu noslēgts līgums Nr.284/15\_SD, kurā apņemas pēc rezidentūras beigšanas nostrādāt Slimnīcā vismaz piecus gadus, 2015.gada 12.oktobrī starp Poliklīniku un Anastasiju Laskinu noslēgt līgums Nr.25-2015 par izdevumu, kas saistīti ar mācību rezidentūrā, apmaksu, un kurā rezidente apņemas pēc rezidentūras beigšanas nostrādāt Poliklīnikā septiņus gadus, 2015.gada 16.oktobrī starp Rīgas Stradiņa universitāti un Anastasiju Laskinu noslēgts līgums Nr.10.1-3/DZ2015/42 par studijām fizisko un juridisko personu finansētajās vietās, 2015.gada 2.novembrī starp SIA „Rīgas Stradiņa universitātes Stomatoloģijas institūts” un Anastasiju Laskinu noslēgts līgums Nr.02-7.1/51, kurā norādīts, ka Anastasija Laskina veic rezidentūras mācības institūta Periodontoloģijas specialitātē, ņemot vērā Domes Veselības aprūpes plānošanas komisijas 2016.gada 18.janvāra lēmumu par attiecīgo ārstu-speciālistu nepieciešamību ārstniecības iestādēs, Domes Izglītības un kultūras komitejas 2016.gada 21.janvāra sēdes protokolu Nr.1, Daugavpils pilsētas domes Finanšu komitejas 2016.gada 21.janvāra sēdes protokolu Nr.2, atklāti balsojot: PAR – 14 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt pašvaldības stipendiju 220 *euro* (divi simti divdesmit *euro*) apmērā ik mēnesi Latvijas Universitātes rezidentei Jeļenai Žukovskai.

2. Segt rezidentei Ļubovai Kolomenčikovai izdevumus apmācībai Latvijas Universitātē, Domes Centralizētajai grāmatvedībai veicot pārskaitījumus ik semestri, atbilstoši Slimnīcas sniegtai informācijai.

3. Segt rezidentei Anastasijai Laskinai izdevumus apmācībai Rīgas Stradiņa Universitātē, Domes Centralizētajai grāmatvedībai veicot pārskaitījumus ik mēnesi, atbilstoši Poliklīnikas sniegtai informācijai.

4. Slimnīcai un Poliklīnikai nekavējoties, bet ne vēlāk kā nedēļas laikā, rakstveidā informēt Domes Izglītības un kultūras jautājumu komiteju par rezidentu, kas neizpilda ar ārstniecības iestādi noslēgtā līguma nosacījumus vai pārtrauc mācības rezidentūrā.

5. Līdzekļus lēmuma izpildei Daugavpils pilsētas domes Finanšu nodaļai paredzēt pašvaldības budžetā.

Domes priekšsēdētājs *(personiskais paraksts)* J.Lāčplēsis